สวัสดีค่ะมีข้อสงสัยเกี่ยวกับการฉีดกระตุ้นวัคซีนพิษสุนัขบ้าค่ะ เคยฉีดไปครบ5เข็มเมื่อตอน 28 ธ.ค. 2559 เมื่อวาน 4 ก.พ. 2561 โดนแมวที่เลี้ยง(ฉีดวัคซีนครบ+เลี้ยงภายในบ้าน)ข่วนเป็นแผลลึกพอสมควร เลยไปทำแผลที่โรงพยาบาล คุณให้ฉีดกระตุ้นเพียง1เข็ม อยากทราบว่า1เข็มนี่เพียงพอหรือไม่ เพราะห่างจากการฉีดครั้งสุดท้ายเกิน6เดือนแล้ว
สวัสดีค่ะ หากได้ฉีดวัคซีนป้องกันพิษสุนัขบ้าครบ 5 เข็มตามกำหนดนัดไปเมื่อ 28 ธ.ค. 2559 เมื่อโดนสัตว์กัดหรือข่วนอีกในวันที่ 4 ก.พ. 61 แนะนำให้ฉีดวัคซีนกระตุ้นจำนวน 2 เข็ม โดยฉีด 1 เข็มในวันที่โดนกัดหรือข่วน และฉีดอีก 1 เข็มหลังจากฉีดเข็มแรกไป 3 วันแต่ทั้งนี้ หากแมวที่ข่วน เลี้องอยู่แต่ภายในบ้าน ฉีดวัคซีนต่อเนื่องมาทุกปีอย่างน้อย 2 ปี แต่การข่วนมีสาเหตุจูงใจ เช่น ไปแกล้งหรือแหย่แมวก่อน หรือเกิดจากการเล่นของแมว เป็นต้น ก็ไม่จำเป็นต้องฉีดวัคซีนป้องกันพิษสุนัขบ้าค่ะอย่างไรก็ตาม อย่าลืมดูแลทำความสะอาดบาดแผล ด้วยการล้างและฟอกด้วยน้ำสบู่หรือน้ำยาฆ่าเชื้อหลายๆ ครั้ง เช็ดแผลให้แห้ง ใส่ยาฆ่าเชื้อที่แผล หลังจากนั้นไม่ควรให้แผลโดนน้ำจนกว่าจะหาย ปิดบาดแผลด้วยผ้าก็อตหรือผ้าสะอาดเพื่อป้องกันฝุ่นละออง และเช็ดทำความสะอาดด้วยน้ำเกลือและใส่ยาฆ่าเชื้อทุกวันหากยังไม่เคยฉีดวัคซีนบาดทะยักกระตุ้นในช่วง 5 ปีที่ผ่านมา ควรไปฉีดด้วยค่ะ